**Сабақтың тақырыбы: Тіл білгірі**

**Сабақтың мақсаты:**

**Білімділік:** Оқушылардың өз ана тілінің қадір-қасиетін біліп,көркемдігін сезініп,оның адам өміріндегі маңызын ұғуға үйрету;

**Дамытушылық:** тіл әуезділігін,байлығын,шешендігін көрсететін нақыл сөздер,мақал-мәтелдер арқылы оқушы дүниетанымын,ой-өрісін дамыту.

**Тәрбиелік:** тіл тазалығын сақтау,мәдениетті сөйлеу,шешендік өнерді оқушы бойына сіңіре отырып, тілге деген сүйіспеншілікті қалыптастыру,мемлекеттік тіл мәртебесін көтеруге тәрбиелеу.

**Пәнаралық байланыс:** әдебиет,шешендік өнер

**Сабақтың барысы:** 1. Ұйымдастыру кезеңі.
1) Алдын ала тағайындалған топтарды шақыру.
2) Әділқазылар алқасын сайлау.
 - Қымбатты ұстаздар, оқушылар! Бүгінгі 8-сынып оқушыларымен өткізілгелі отырған «Тіл білгірі» танымдық сайысына қош келдіңіздер!

* Құрметті оқушылар,бүгін біз екі топ, яғни **«Тапқырлар»** **«Зеректер»** топтары болып «Қазақ тілі және әдебиет» еліне сапар шегеміз.Алдымыздан көп бекеттер кездеседі.Ондағы тапсырмаларды орындаған топ мүшелері «Тіл білгірі» атағын жеңіп алады.

Қазақ тілі - өте бай тіл. Ана тілінің күші мен құдіретін туған халқымыз әуелден-ақ бағдарлап, сөз өнерін барлық өнердің басы деп санаған. Сөз өнері –халық даналығының жемісі. Әдебиет –халқымыздың рухани өмірінің айнасы, ана тіліміздің өміршеңдігінің, ұлттығымыздың, халықтығымыздың белгісі. Олай болса, бүгінгі сайыс барысында осы қазақ тілі мен әдебиет пәні бойынша оқушыларымыздың ой-өрісін,білімдерін,ақылы мен ептілігін сарапқа салатын боламыз.

 Оқушылардың білімдерін сарапқа салып, әділдікпен шешетін, сайысымызды бағалайтын әділқазылар алқасымен танысыңыздар: ...

Бүгінгі сайысымыздың кезеңдерімен таныстырып өтейін:

***І кезең «Бәйге»***

***ІІ кезең «Тапқыр болсаң, тауып көр»***

***ІІІ кезең «Сөз тапқанға қолқа жоқ» (жағдаят)***

***ІҮ кезең «Әзіл-көңіл кілті»***

***Ү кезең “Ойлы болсаң, озып көр ”***

***ҮІ кезең Кім тапқыр?***

***ҮІІ кезең Ойлан,тап!***

 ***«Бәйге» кезеңі***

-Білім деген- биік шың,

Бақытқа сені жеткізер.

Білім деген-ақылшың,

Қиындықтан өткізер,-деп сайысымыздың алғашқы шарты «Бәйге» кезеңін бастаймыз. Бұл кезеңде сіздерге қазақ тілі мен әдебиет пәндері бойынша 10 сұрақ, әрқайсысына 10 ұпайдан беріледі. Жауап бере алмаған жағдайда келесі топ жауап беріп 5 ұпайды өздеріне алуына болады

***«*Тапқырлар*» тобына***

1. Тіл дыбыстарын зерттейтін ғылым саласы. **( Фонетика)**
2. Қазақ тілінде неше сөз табы бар? **(9)**
3. Қазақ тіліндегі буын саны. **( 3 )**
4. Екі кісінің сөйлесуі **( диалог )**
5. Үйленген ұлға беретін үлес **( енші )**
6. Үш арыс **(Сәкен,Ілияс,Бейімбет)**
7. « Қазақ хрестоматиясын» кім жазды? **( Ыбырай Алтынсарин )**
8. Абайдың немере ақын інісі **( Шәкәрім Құдайбердиев )**
9. «Көкпеңбек,аппақ» сөздері қай шырайда қолданылып тұр? **(Күшейтпелі шырай)**
10. «Менің атым -Қожа»хикаятын кім жазды? **( Бердібек Соқпақбаев )**

***«Зеректер» тобына***

1. Лексика нені зерттейді **( тіл байлығын )**
2. Сөйлемнің тұрлаусыз мүшелері **(толықтауыш ,анықтауыш, пысықтауыш )**
3. Абайды жеңгелері кім деп атады? **(Телғара )**
4. Махамбет Өтемісұлы қай жылы дүниеге келді? **(1804 )**
5. Көшіп келген көршіге берілетін қонақасы **( ерулік )**
6. «Қыпшақ Сейітқұл»әңгімесін кім жазды? **( Ыбырай Алтынсарин )**
7. Желтоқсан құрбандары **(Қайрат,Ләззат,Ербол )**
8. «Бес нәрсеге асық бол,Бес нәрседен қашық бол,Адам болам десеңіз...»өлеңінің авторы кім? **(Абай)**

9.Ағайынды Бақтығұл мен Тектіғұл есімдерін қай шығармадан кездестірдің? Шығарманың авторы кім?

 **( «Қараш-қараш оқиғасы» Мұхтар Әуезов)**

 10. «Тамаша » сөзінің синонимі **( керемет )**

***ІІ. «Тапқыр болсаң, тауып көр» кезеңі***

***«*Тапқырлар*» тобына***

**1.** Бауыр

 Жүрек алып ұшты

 Бүйрек

 **( Жүрегі алып ұшты)**

**2.** Жіп

 Ине қазу

 Тарақ

 **( Инемен құдық қазғандай)**

**3.** Асық

 Қоржын түсті

 Айна

 **( Асығы алшысынан түсті )**

***«*Зеректер*» тобына***

 **1.** Көз

 Мұрын шығу

 Құлақ

 **( Көзі шарасынан шығу )**

 **2.** Ит

 Мысық төгілді

 Тауық

 **( Ит басынан іркіт төгілді )**

 **3.** Таяқ

 Шыбық тастам жер

 Бұтақ

 **( Таяқ тастам жер )**

***ІІІ. «Сөз тапқанға қолқа жоқ» кезеңі***.

 Бұл кезеңде ортаға ситуациялық сұрақтар яғни жағдаяттар беріледі. Бір топ ақтаса, екінші топ даттайды. Бұл жерде сіздердің ой-пікірлеріңізді білеміз. Кезеңнің аты айтып тұрғандай өз ойларыңызды қаншалықты дәрежеде ашып жеткізе отырып, шешендіктеріңізді көрсете аласыздар. Ұпай саны 10 ұпайдан.

**Бірінші жағдаят.**

*Сабақ үстінде оқушы партаға жазу жазып отырды. Мұғалім оған ескерту жасады, Бірақ оқушы жазуын бұдан кейін де жалғастыра берді. Оқушы мәдениеті туралы не айтуға болады? Әр топ өз көзқарастырын қорғайды.*

**Даттаушы топ (Тапқырлар):** Оқушының сабақ үстінде партаға жазуы дұрыс емес, қоғам мүлкін бүлдіруге болмайды, бұл оқушы мәдениетінің төмендігін көрсетеді.

**Ақтаушы топ (Зеректер):** Оқушының сабаққа қызығушылығы жоқ, мұғалімнің сабақ әдісі оған ұнамайды, сондықтан ол осындай іспен шұғылданды.

**Екінші жағдаят*.*** *Оқушы анасынан би кешіне баруға рұхсат сұрады. Ол бұл жайында достарымен уәделесіп қойған болатын. Анасы баласына рұсат бермеді. Ана мен бала арасында ренжісу, сөз алысу болды. Оқушы мәдениеті жайында не айтуға болады? Әр топ өз көзқарасын қорғайды.*

  **Ақтаушы топ (Тапқырлар):** Оқушы достарымен уәделесіп қойған, егер ол уәдесін орындамаса, достар арасында бір-біріне сенімсіздік туады, оқушы анасымен сол үшін сөзге келді.

  **Даттаушы топ (Зеректер):** Оқушы анасының айтқаның  істеу керек,  анасымен сөз алысуы дұрыс емес,  ана баласына  ешқашан зиян ойламайды, бұл -тәрбиесіздік мәдениетсіздікті көрсетеді.

***ІҮ. «Әзіл-көңіл кілті» кезеңі.***

Мұнда әзіл сұрақтарға жауап берулерің керек.Олай болса мұқият тыңдап,әрі ойланып,дұрыс жауап беруге тырысыңдар.

 1.Айнаға қай кезде өкпелеуге болмайды. ( Бетің қисық болса)

 2.Қорқақ неден қорқады? ( Көлеңкесінен )

 3.Тауық түс көре ме? ( Тауықтың түсіне тары кіреді)

 4. Аппақ қарға бола ма? ( Қарға баласын аппағым дейді )

 5. Қар жанады ма? ( Қалауын тапса қар жанар)

 6. Шошқа үре ме? ( Ит жоқта шошқа үреді)

 7. Отқа түсіп күймеуге бола ма? ( Отан үшін отқа түс,күймейсің )

 8.Қандай кілт аспанда болады? ( Кісідегінің кілті )

 9. Неменеге өкпелеп жүргенде не шықты? ( Мұртқа өкпелеп жүргенде сақал шықты.)

**Ү. «Ойлы болсаң,озып көр» кезеңі**

 **«Ұлттық өлшемдер сөйлейді»**

**Берілген сөздерді жақша ішіндегі сөздермен тіркестіріп жаз.**

***«*Тапқырлар*» тобына***

1 асым,1 жайым,1 елі ( тұз,қамыр,сөз,су,ет,қазы,нан)

 **( 1 асым ет,бір жайым нан,1елі қазы )**

 ***«*Зеректер*» тобына***

1 ауыз,1 шымшым,1 үзім ( тұз,қамыр,сөз,су,ет,қазы,нан)

 **( 1 ауыз сөз,1 шымшым тұз, 1 үзім нан )**

***ҮІ. «Кім тапқыр?»***

**Нақыл сөздің шешімін табыңдар**

Қатар тұрған бірдей дауыссыздан бастап,сағат тілі бойынша екі әріптен тастап,нақыл сөз оқи аласыз.

|  |  |  |  |  |  |  |
| --- | --- | --- | --- | --- | --- | --- |
| **І** | **У** | **Ы** | **Н** | **Л** | **Қ** | **Ш** |
| **Л** |  |  |  | **Ы** |
| **А** | **Д** |
| **Р** | **І** |
| **Й** | **Қ** |
| **С** | **І** | **А** | **Н** | **Б** | **Б** | **Е** |

***Жауабы: Бірінші байлық-денсаулық.***

***ҮІІ. Ойлан,тап!***

Бұл кезеңде тұрақты сөз тіркесінің мәнін ашуларың керек.

***«*Тапқырлар*» тобына***

1.Қас пен көздің арасында **( лезде)**

2.Қара қылды қақ жару **(әділ )**

3.Төбе шашы тік тұрды **(шошыды )**

4.Тайға таңба басқандай **(анық )**

5.Аузына құм құйылды **(үндемеу )**

***«*Зеректер*» тобына***

1.Көзге түртсе көргісіз **(қараңғы )**

2.Тонның ішкі бауындай **(тату )**

3.Бет моншағы үзілу **( ұялу )**

4.Жарғақ құлағы жастыққа тимей **(мазасыздану )**

5.Күн тигізбей өсірген **( мәпелеу)**

Осымен сайысымыздың жеті кезеңі де аяқталды.

 «Жүзден жүйрік, мыңнан тұлпар шығады» демекші бүгінгі сайысымызды таразылап, әділ бағасын береді деген оймен келесі сөзді әділқазылар алқасына береміз.

-Тіл қасиетті,құдіретті,киелі.Бұл қасиеттер бойға ананың ақ сүтімен дариды.Тіл өшпейді,қандай қиындықта да тіл өз ұрпағының қанына,жанына өз ұрығын егіп,өміршең күй кеше береді.

 Үміт күтіп кейінгі ұрпақ-жастардан,

 Сенім арту бабалардан басталған

 Қазақ тілін мойындату әлемге-

 Жастар үшін болса екен басты арман!-деп біз де жастарымызға үміт арта отырып

« Тіл білгірі» атты сайысымызды аяқтаймыз.

Ақмола облысы

Зеренді ауданы

Байтерек негізгі мектебі

**Сыныптан тыс ашық сабақ**

**«Тіл білгірі»**

 Өткізген:қазақ тілі мен әдебиет пәнінің мұғалімі

 Шайкенова А.Қ

 2016-2017 оқу жылы

***ІІ. «Тапқыр болсаң, тауып көр» кезеңі***

*«*Тапқырлар*» тобына*

**1.** Бауыр

 Жүрек алып ұшты

 Бүйрек

**2.** Жіп

 Ине қазу

 Тарақ

**3.** Асық

 Қоржын түсті

 Айна

***ІІ. «Тапқыр болсаң, тауып көр» кезеңі***

*«*Зеректер*» тобын****а***

 **1.** Көз

 Мұрын шығу

 Құлақ

 **2.** Ит

 Мысық төгілді

 Тауық

 **3.** Таяқ

 Шыбық тастам жер

 Бұтақ

**Ү. «Ойлы болсаң,озып көр» кезеңі**

*«*Тапқырлар*» тобына*

1 асым,1 жайым,1 елі ( тұз,қамыр,сөз,су,ет,қазы,нан)

**Ү. «Ойлы болсаң,озып көр» кезеңі**

 *«*Зеректер*» тобына*

1 ауыз,1 шымшым,1 үзім ( тұз,қамыр,сөз,су,ет,қазы,нан)

***ҮІІ. Ойлан,тап!***

*«*Тапқырлар*» тобына*

1.Қас пен көздің арасында

2.Қара қылды қақ жару

3.Төбе шашы тік тұрды

4.Тайға таңба басқандай

5.Аузына құм құйылды

***ҮІІ. Ойлан,тап!***

*«*Зеректер*» тобына*

1.Көзге түртсе көргісіз

2.Тонның ішкі бауындай

3.Бет моншағы үзілу

4.Жарғақ құлағы жастыққа тимей

5.Күн тигізбей өсірген